അന്താരാഷ്ട്ര കരാട്ടേ മത്സരത്തില്സൗദി വനിത ടീമിന് ജയം യാംബു: ഈജിപ്തിെന്റ തലസ്ഥാനമായ െകെറോയില് കഴിഞ്ഞ ദിവസം സമാപിച്ച അന്താരാഷ്ട്ര കരാട്ടേ മത്സരത്തില് സൗദി വനിത ടീമിന് മികച്ച വിജയം. അന്താരാഷ്ട്ര കരാട്ടേ ഒന്ന് പ്രീമിയര് ലീഗ് ടൂര്ണമെന്റില് സൗദി ടീം വെങ്കല മെഡല് നേടി. ഇന്റര്നാഷനല് കരാട്ടേ ഫെഡറേഷെന്റ ആഭിമുഖ്യത്തില് െകെറോ ഇന്റര്നാഷനല് സ്റ്റേഡിയത്തിലായിരുന്നു മത്സരം. മനാല് അല് സൈദ്, ലാമ അബ്ദുല് അസീസ്, ഷഹദ് അല് അമ്മാര്, റൈഫ് ബുഗാസ് എന്നീ നാല് കരാട്ടേ ചാമ്ബ്യന്മാരായിരുന്നു സൗദി ടീമിനെ പ്രതിനിധാനം ചെയ്തത്.കരാട്ടേ പരിശീലകനായ മേ ഗമാല് ആയിരുന്നു ടീമിെന്റ ടെക്നിക്കല് സൂപ്പര്വൈസര്. മവാഹിബ് അല് ജാരി ടെക്നിക്കല് ഡയറക്ടറും ലത്തീഫ അല് മുല്ഹിം അഡ്മിനിസ്ട്രേറ്ററുമായിരുന്നു. സൗദിയുടെ ചരിത്രത്തില്തന്നെ ആദ്യമായാണ് കരാട്ടേ രംഗത്ത് സൗദി വനിത ടീം അന്താരാഷ്ട്രതലത്തില് മത്സരിക്കുന്നത്. പ്രഥമ കാല്വെപ്പില് തന്നെ മെഡല് നേടാന് കഴിഞ്ഞതുമൂലം കായിക വിനോദ മേഖലകളില് സൗദി യുവതികളുടെ മികവാര്ന്ന പ്രകടനവും സ്ത്രീ ശാക്തീകരണവും ആഗോള തലത്തില്തന്നെ പ്രശംസ നേടാനായി. ഈജിപ്തിലെ യുവജനകായിക മന്ത്രി ഡോ. അഷ്റഫ് സോബി ജേതാക്കള്ക്ക് മെഡലുകള് സമ്മാനിച്ചു. സൗദി വനിതകളുടെ മികവുറ്റ നേട്ടത്തിന് സൗദി കരാട്ടേ ഫെഡറേഷന് പ്രസിഡന്റ് ഡോ. മുഷറഫ് അല് ഷെഹ്റി കായിക മന്ത്രിയും സൗദി അറേബ്യന് ഒളിമ്ബിക് കമ്മിറ്റി എസ്.എ.ഒ.സി പ്രസിഡന്റുമായ അമീര് അബ്ദല് അസീസ് ബിന് തുര്ക്കി അല് ഫൈസലിനെയും ഡെപ്യൂട്ടി പ്രസിഡന്റ് അമീര് ഫഹദ് ബിന് ജലാവിയെയും പ്രത്യേകം അഭിനന്ദിച്ചു. അന്താരാഷ്ട്ര തലത്തില് ആദ്യമായി പങ്കെടുത്തപ്പോള് തന്നെ വെങ്കല മെഡല് നേടാന് കഴിഞ്ഞത് സൗദി വനിതകള്ക്ക് ഏറെ പ്രചോദനവും കായിക വിനോദ രംഗത്ത് വമ്ബിച്ച ആവേശവും നല്കുന്നതാണെന്നും ഡോ. മുശര്റഫ് അല് ഷെഹ്റി അഭിപ്രായപ്പെട്ടു.